open-index/open-wikipedia-markdown huggingface dataset:
Τυφεκισμός

[μικρογραφία|δεξιά|300px|Εκτέλεση δια τυφεκισμού στο [Μεξικό, 1914.]]
Ο **τυφεκισμός** είναι μέθοδος θανατικής ποινής που χρησιμοποιείται σε χώρες της Ασίας, της Αφρικής ,της κεντρικής Αμερικής και της Λατινικής Αμερικής ακόμη και σήμερα. Λέγεται κοινώς και εκτέλεση. Συμβαίνει κατόπιν καταδικαστικής απόφασης που εκδίδεται από τακτικό (ποινικό) ή έκτακτο (Στρατοδικείο ή Ανταρτοδικείο) δικαστήριο σε βάρος κατηγορουμένων που βαρύνονται με παραβιάσεις του διεθνούς ποινικού δικαίου, όπως οι δολοφονίες και τα εγκλήματα πολέμου, με εγκλήματα κακουργηματικού χαρακτήρα, εσχάτης προδοσίας ή λιποταξίας εν καιρώ πολέμου και στους οποίους επιβάλλεται η ποινή του θανάτου.

Στον τυφεκισμό, ο εκτελούμενος στέκεται συνήθως σε έναν τοίχο, στο κορμό ενός δέντρου ή σε ένα πάσσαλο. Ωστόσο, κατά τη διάρκεια πολέμου συνήθως γίνεται απλά επιτόπου. Ως πράξη οίκτου, παραδοσιακά του προσφέρεται ένα τσιγάρο και ένα μαντίλι για να καλυφθούν τα μάτια του, αν και στην πράξη πολλοί κατάδικοι, προκειμένου να δείξουν γενναιότητα, αρνούνται το μαντίλι.

Το άγημα τακτικού η αντάρτικου στρατού, το οποίο είναι επιφορτισμένο με την δια τυφεκισμού εκτέλεση ονομάζεται εκτελεστικό απόσπασμα. Το απόσπασμα αποτελείται, συνηθέστατα, από απλούς στρατιώτες, με τον αριθμό τους να ποικίλει, αναλόγως του αντίστοιχου πλήθους των μελλοθανάτων που πρόκειται να εκτελέσουν. Διοικείται από έναν χαμηλόβαθμο αξιωματικό ή υπαξιωματικό, ο οποίος και δίνει τα παραγγέλματα, έως της τελικής εντολής («πυρ»). Σε αρκετές περιπτώσεις το απόσπασμα συνοδεύεται από κάποιον ιερέα, ο οποίος μεταλαμβάνει τους υπό εκτέλεση καταδικασθέντες που το επιθυμούν, ενώ μπορεί να παρίσταται και γιατρός που βεβαιώνει τον θάνατο των εκτελεσθέντων.

Για καθαρά ψυχολογικούς λόγους, είθισται περίπου τα μισά από τα όπλα του αποσπάσματος να περιέχουν άσφαιρα πυρά, χωρίς όμως οι στρατιώτες να γνωρίζουν ποιοι τα έχουν πάρει. Αυτό συμβαίνει έτσι ώστε οι στρατιώτες να μη γνωρίζουν εκ των προτέρων εάν είναι αυτοί που θα πάρουν τη ζωή του ανθρώπου και διστάσουν. Ωστόσο, αφού πυροβολήσουν μαθαίνουν, καθώς τα άσφαιρα δεν «κλωτσάνε». Πάντως για να αντιμετωπιστεί αυτό το πρόβλημα, κάποιες φορές δίνονται σφαίρες αλατιού αντί για άσφαιρα ώστε να μην καταλάβουν ούτε αφού πυροβολήσουν και τους ακολουθούν οι τύψεις στη συνέχεια. Άνδρας που μετέχει σε εκτέλεση δεν επιτρέπεται να επανατοποθετηθεί σε άλλη παρόμοια διαδικασία.

Τα όπλα που χρησιμοποιούνται στις εκτελέσεις είναι τουφέκια, ενώ για μαζική εκτέλεση χρησιμοποιούνται πολυβόλα. Ποτέ δεν γίνονται εκτελέσεις με αυτόματα όπλα ή οπλοπολυβόλα. Κατά τη διάρκεια της κατοχής ήταν σύνηθες το φαινόμενο οι Γερμανοί κατακτητές να χρησιμοποιούν ολιγομελή αποσπάσματα (1-3 ανδρών) οι οποίοι προέβαιναν σε μαζικές εκτελέσεις (αντίποινα) του άμαχου, κυρίως, πληθυσμού, με τη χρήση πολυβόλων.

## Πηγές
• Εκτελεστικό Απόσπασμα – Εκτέλεση δια τουφεκισμού και κανόνες που αφορούν το εκτελεστικό απόσπασμα

Κατηγορία:Μέθοδοι εκτέλεσης
Κατηγορία:Θανατική ποινή
Κατηγορία:Δικαιοσύνη
Κοτζού μπέης

Ο **Κοτζού μπέης** (πλήρες όνομα Κουριτζαλή Κοτσού ή Κοτζί Μουσταφά μπέης) ήταν διακεκριμένος πρώιμος ιστορικός μελετητής των αιτιών της παρακμής της Οθωμανικής αυτοκρατορίας.

Σύμφωνα με τη σύγχρονη τουρκική βιβλιογραφία ήταν Έλληνας βορειοηπειρώτης χριστιανός που εξισλαμίστηκε μετά από παιδομάζωμα. Υποστηρίζεται όμως και η άποψη ότι ήταν αλβανικής καταγωγής  και ότι στάλθηκε στην Κωνσταντινούπολη και εκπαιδεύτηκε στο σουλτανικό σαράι. Υπηρέτησε σειρά σουλτάνων και ευνοήθηκε ιδιαίτερα από τον Μουράτ Δ' και τον Ιμπραήμ Α'. Διορίστηκε και σύμβουλος του τελευταίου. Ο Κοτζού μπέης είναι πιο γνωστός για την μελέτη του *Η μελέτη του Κοτζού μπέη*, που αν και παραγνωρίστηκε στην εποχή της, κατά την οποία η Οθωμανική αυτοκρατορία είχε αρχίσει να αντιμετωπίζει προβλήματα τόσο στο εσωτερικό όσο και στο εξωτερικό, σήμερα θεωρείται μια από τις καλύτερες αναλύσεις των αιτιών της Οθωμανικής παρακμής.

## Πηγή
* Εγκυκλοπαίδεια *Πάπυρος Λαρούς Μπριτάννικα*, τ. 30

Κατηγορία:Αλβανοί ιστορικοί
Κατηγορία:Έλληνες ιστορικοί
Κατηγορία:Οθωμανοί ιστορικοί
Παληάνθρωπος (εφημερίδα)

εναλλ.=Πρωτοσέλιδο εφημερίδας. |μικρογραφία|Πρώτο τεύχος της εφημερίδας ''Παληάνθρωπος'', το 1882.
Ο ***Παληάνθρωπος*** ήτσν ελληνική σατιρική εφημερίδα που εκδιδόταν στην Αθήνα από το 1882 ως το 1884.

Η εφημερίδα *Παλιάνθρωπος* άρχισε να εκδίδεται στις 18 Αυγούστου του 1882. Εκδότης της ήταν ο Ιωάννης Βερβέρης, ο οποίος συνεργάζονταν προηγουμένως με άλλες εφημερίδες της εποχής με το ψευδώνυμο «Παλιάνθρωπος» προκειμένου έτσι ν΄ αποφεύγει τις εναντίον του επιθέσεις των θιγομένων από τη σάτιρά του.

Στην αρχή η εφημερίδα αυτή είχε ευρύτατη κυκλοφορία αλλά στη συνέχεια άρχισε να εκτρέπεται με προσωπικές ύβρεις και με συνεχείς ανακινήσεις οικονομικών επί το πλείστον σκανδάλων της εποχής συνέπεια των οποίων ήταν η συνεχής ελάττωση της υποστήριξης του κοινού. Στην εφημερίδα αυτή όπως και στη εφημερίδα *[[Μη Χάνεσαι]]* που εξέδιδε ο Βλάσης Γαβριηλίδης έχουν δημοσιευτεί πολλά ρεαλιστικά διηγήματα του ίδιου του εκδότη Ι. Βαρβέρη όπως και πολλές ηθογραφικές εικόνες που χαρακτηρίζουν την εποχή του.

## Πηγές
**[[Μεγάλη Ελληνική Εγκυκλοπαίδεια]]* τομ. ΙΘ΄, σελ. 467

## Εξωτερικοί σύνδεσμοι
* Τα τεύχη της εφημερίδας στο αποθετήριο Λύκηθος της Βιβλιοθήκης του Πανεπιστημίου Κύπρου

Κατηγορία:Πρώην εφημερίδες στην ελληνική γλώσσα
Κατηγορία:Πρώην εφημερίδες με τόπο έκδοσης την Αθήνα
Απαγχονισμός

thumb|right|250px|Μαζικός απαγχονισμός 

Ο **απαγχονισμός** είναι τρόπος εκτέλεσης της θανατικής ποινής, που χρησιμοποιούνταν σε όλο τον κόσμο. Ο καταδικασμένος που πήγαινε στην αγχόνη ήταν συνήθως προδότης, εχθρός του κράτους, δολοφόνος, ληστής ή μάγος. Η λέξη αναφέρεται επίσης για την αιτία θανάτου κάποιου ο οποίος κρεμιέται κατά αυτόν τον τρόπο με σκοπό να αυτοκτονήσει.

## Τρόπος εκτέλεσης
Ο καταδικασμένος οδηγείται πάνω σε πόρτα καταπακτής, σε σκάλα, καρέκλα ή άλογο. Πάνω από αυτόν, υπήρχε οριζόντια δοκός ή κλαδί, από το οποίο είχε περαστεί ή δεθεί σκοινί που κατέληγε σε αγχόνη. Στη συνέχεια, ο δήμιος περνούσε σφιχτά την αγχόνη γύρω από τον λαιμό του καταδικασμένου. Με τη διαταγή της εκτέλεσης, η καταπακτή στην οποία στεκόταν ο καταδικασμένος άνοιγε ή η σκάλα / καρέκλα / άλογο μετακινείτο μακριά, με αποτέλεσμα αυτός να πέσει στο κενό. Ο θάνατος ερχόταν συνήθως από το σπάσιμο του αυχένα του καταδικασμένου, εξαιτίας της δύναμης που ασκούσε το σώμα του που έπεφτε και της απότομης αντίστασης του σκοινιού που ήταν δεμένο γύρω από τον λαιμό. Αν δεν συνέβαινε αυτό, το βάρος του κρεμάμενου σώματος πίεζε την αγχόνη να σφίξει, ωστε ο καταδικασμένος πέθαινε από ασφυξία. Σπανιότατα όμως, ιδίως αν ο κατάδικος έπεφτε από μεγάλο ύψος, όπως αν τον έριχναν από οροφή κτιρίου (στην πράξη πολύ ασυνήθιστη μέθοδος απαγχονισμού), τότε η δύναμη που ασκείτο στον αυχένα από το βάρος του κατάδικου και την απότομη αντίσταση του σκοινιού ήταν τόσο τεράστια που μπορούσε να προκληθεί ακόμα και αποκεφαλισμός.

## Πολιτισμικές θεωρήσεις
Από πολλούς πολιτισμούς ο απαγχονισμός θεωρείτο εξευτελιστικός τρόπος θανάτου, πράγμα που οφείλεται στους σπασμούς, λόγω ασφυξίας, και σε άλλες αντιδράσεις του ανθρώπινου σώματος, όταν αυτό κρέμεται από την αγχόνη. Γι' αυτό, αυτή η θανατική ποινή επιβαλλόταν σε άτομα χαμηλής καταγωγής ή σε όσους διέπρατταν σημαντικά εγκλήματα, όπως ληστεία, εσχάτη προδοσία κλπ. Αντίθετο του απαγχονισμού, δηλαδή "έντιμος" τρόπος θανάτωσης, θεωρείτο συνήθως ο αποκεφαλισμός.

## Πηγές


## Εξωτερικοί σύνδεσμοι
* 

Κατηγορία:Ποινές
Κατηγορία:Μέθοδοι εκτέλεσης
Κατηγορία:Θανατική ποινή
Μεταλεξικό

**Μεταλεξικό** (Metalexicon) είναι Διαδικτυακός τόπος ηλεκτρονικού λεξικού που προσφέρει στους χρήστες του διερεύνηση όρων σε άλλα ηλεκτρονικά λεξικά, π.χ., ο Διαδικτυακός τόπος OneLook επιτρέπει την αναζήτηση όρων σε εκατοντάδες διαφορετικά γενικά ή εξειδικευμένα λεξικά στα αγγλικά, γαλλικά, ισπανικά κ.α.

## Πηγές
* Χρήστος Λαλάς, *Το Μικρό Λεξικό του Internet*, Αθήνα: Δίαυλος, 2002, ISBN 960-531-138-0.

Κατηγορία:Διαδίκτυο
Γεώτριχο

Το **Γεώτριχο** (*Geotrichum*) είναι γένος μυκήτων. Έχει παγκόσμια εξάπλωση και απαντάται στο έδαφος, το νερό, τον αέρα, τις αποχετεύσεις καθώς και στα φυτά (δημητριακά) και στα γαλακτοκομικά. Ανευρίσκεται, επίσης, ως τμήμα της πανίδας του ανθρώπινου οργανισμού (απομονώνεται από τα πτύελα και τα περιττώματα). Περιγράφηκε για πρώτη φορά το 1809 από τον Johann Friedrich Heinrich Link.

Το γένος περιλαμβάνει αρκετά είδη, κοινότερα των οποίων είναι τα: 
* Geotrichum candidum
* Geotrichum clavatum
* Geotrichum fici

Έχει επίσης διαπιστωθεί ότι καταβροχθίζει τις επιφάνειες επίστρωσης των CD/DVD, σε συνθήκες υψηλών θερμοκρασιών.

## Σημειώσεις, παραπομπές


## Πηγή
Χρήστος Λαλάς, Το Μικρό Λεξικό του Internet, Αθήνα:Δίαυλος, 2002, ISBN 960-531-138-0.

Κατηγορία:Ασκομύκητες
Gnarls Barkley

Οι **Gnarls Barkley** (Γκνάρλς Μπάρκλεϊ) είναι αμερικάνικο μουσικό συγκρότημα της σόουλ και της Χιπ χοπ. Αποτελούνται από τον ράπερ-τραγουδιστή Σι-Λο Γκριν (Γεννημένος ως Τόμας Κάλλαουέι) και τον παραγωγό Ντέιντζερ Μάους (Γεννημένος ως Μπράιαν Μπέρτον). Σημείωσαν μεγάλη επιτυχία με το τραγούδι Crazy που σημείωσε τεράστια εμπορική επιτυχία.

## Βιογραφία
Ο τραγουδιστής Σι-Λο Γκριν ξεκίνησε τη μουσική του καριέρα από τη μουσική σκηνή της Ατλάντα. Ήταν μέλος του ραπ συγκροτήματος Goodie Mob.  Επίσης συμμετείχε στο άλμπουμ του συγκροτήματος του Κάρλος Σαντάνα Supernatural. Ο Σι-Λο Γκριν είχε βγάλει δύο άλμπουμ πριν γίνει μέλος των Gnarls Barkley. Από την άλλη πλευρά, ο Ντέιντζερ Μάους εργάστηκε ως παραγωγός με πολλά χιπ χοπ συγκροτήματα, ενώ ήταν παραγωγός και του πολύ επιτυχημένου δίσκου Demon Days των Gorillaz. Το 2003 οι δύο μουσικοί συναντήθηκαν για πρώτη φορά και δημιούργησαν το συγκρότημα. Το όνομά τους προέκυψε ως παρωδία των ονομάτων του Πρίγκηπα Καρόλου και του Μπομπ Μάρλεϊ. Το 2006 το συγκρότημα βγάζει τον δίσκο St. Elsewhere (Στις 24 Απριλίου ο δίσκος βγαίνει στη Μεγάλη Βρετανία ενώ στις 9 Μαΐου στις ΗΠΑ). Ο δίσκος σημείωσε πολύ μεγάλη επιτυχία παγκοσμίως, ενώ έλαβε και πολύ καλές κριτικές. Το τραγούδι Crazy είναι το διασημότερο τραγούδι του συγκροτήματος, ενώ έφτασε στο #1 σε 9 τσαρτς. Ο δίσκος πούλησε παγκοσμίως περίπου 1 εκατ. δίσκων. Το 2007, οι Gnarls Barkley περιόδευσαν με τους Red Hot Chili Peppers. Το 2008, το συγκρότημα βγάζει τον δεύτερό του δίσκο με το όνομα The Odd Couple, όπου σημείωσε καλή επιτυχία. Ο δίσκος αυτός διέρρευσε στο ίντερνετ πριν την κυκλοφορία του στις αρχές του Μαρτίου 2008, οπότε το συγκρότημα αναγκάστηκε να κυκλοφορήσει τον δίσκο νωρίτερα. Ο δίσκος ήταν διαθέσιμος για download στο iTunes και στο Amazon στις 18 Μαρτίου, ενώ κυκλοφόρησε σε δίσκο στις 25 Μαρτίου 2008.

## Δισκογραφία
* St. Elsewhere (2006)
* The Odd Couple (2008)

## Εξωτερικοί σύνδεσμοι

* 

Κατηγορία:Βραβευμένοι με Grammy
Κατηγορία:Αμερικανικά μουσικά ντουέτα
Κατηγορία:Μουσικά συγκροτήματα από την Τζόρτζια
Δημοκρατική Κίνηση Κυπρίων Φοιτητών «ΑΓΩΝΑΣ»

Η **Δημοκρατική Κίνηση Κυπρίων Φοιτητών ΑΓΩΝΑΣ** είναι αυτόνομη, συνδικαλιστική κίνηση φοιτητών με δημοκρατικό και αντιιμπεριαλιστικό χαρακτήρα που ιδεολογικά ανήκει στο χώρο της σοσιαλδημοκρατίας, ενώ υπερασπίζεται μία ενιαία και εθνικά ανεξάρτητη Κύπρο.

Ιδρύθηκε την 1η Νοεμβρίου 1975 στην Αθήνα από Δημοκρατικούς Κύπριους φοιτητές που έζησαν το προδοτικό πραξικόπημα, την Τουρκική Εισβολή, την Χούντα αλλά και τις απαρχές της μεταπολίτευσης. 

Στην Ελλάδα δραστηριοποιείται σε συνεργασία με την ΠΑΣΠ και τη Νεολαία ΠΑΣΟΚ σε Πανεπιστήμια της Αθήνας, της Θεσσαλονίκης, της Πάτρας, της Λάρισας, και των Ιωαννίνων.

## Επίσημη Ιστοσελίδα
* Δημοκρατική Κίνηση Κυπρίων Φοιτητών ΑΓΩΝΑΣ

## Παραπομπές


Κατηγορία:Φοιτητικές παρατάξεις στην Κύπρο
Πρωτοπορία Κυπρίων
Ενέργεια (αποσαφήνιση)

Η ενέργεια αναφέρεται γενικά σε κάτι που συμβαίνει. Πιο συγκεκριμένα:

*Στη Φυσική η ενέργεια είναι ένα μετρήσιμο μέγεθος.
*Στη γραμματική σημαίνει μια πράξη.
*Στην καθημερινή ζωή μπορεί να λάβει την έννοια της ενεργητικότητας

jajiki
γειαααα/hiii
Εσωτερική ενέργεια

**Εσωτερική ενέργεια** ονομάζεται το συνολικό άθροισμα της κινητικής και δυναμικής ενέργειας των δομικών στοιχείων ενός σώματος ως προς το κέντρο μάζας του σώματος και αν αυτό απομονωθεί από όλες τις εξωτερικές δυνάμεις. Συμβολίζεται με U.

Η εσωτερική ενέργεια είναι το άθροισμα της συνολικής δυναμικής ενέργειας των πεδίων που δημιουργούν τα εσωτερικά του στοιχεία και της συνολικής κινητικής ενέργειάς τους. Η συνολική κινητική ενέργεια είναι κατά κανόνα θετική. Η συνολική δυναμική ενέργεια είναι αρνητική, γιατί συγκρατεί τα δομικά στοιχεία, άρα οφείλεται σε ελκτικές δυνάμεις.

Η εσωτερική ενέργεια χαρακτηρίζει την εσωτερική συνοχή του σώματος. Όταν είναι αρνητική σημαίνει ότι χρειάζεται προσφορά ενέργειας για τη διάσπαση του σώματος στα δομικά συστατικά του, ενώ όταν είναι θετική σημαίνει ότι θα διασπαστεί αυθόρμητα. Όταν είναι μηδέν η κατάσταση είναι οριακή και ασταθής, αφού με την παραμικρή προσφορά ενέργειας το σώμα μπορεί να διαλυθεί.

Η αύξηση της εσωτερικής ενέργειας γίνεται με προσφορά ενέργειας από το περιβάλλον. Αυτό μπορεί να συμβεί με κρούση, με ηχητικά κύματα, με αύξηση της θερμοκρασίας ή ακτινοβόληση, με χημικές αντιδράσεις, με ηλεκτρικό ρεύμα. Η μείωση της εσωτερικής ενέργειας γίνεται με αποβολή ενέργειας στο περιβάλλον. Αυτό γίνεται με κρούση, με αποβολή θερμότητας, με χημική αντίδραση, με ακτινοβόληση.

## Δείτε επίσης

*ενέργεια
*ιδανικό αέριο
*θερμική ενέργεια
*ενέργεια μάζας ηρεμίας
*ενθαλπία

Κατηγορία:Ενέργεια
Κατηγορία:Θερμοδυναμικές ιδιότητες
Κατηγορία:Στατιστική μηχανική
Κατηγορία:Θεμελιώδεις έννοιες της φυσικής
Ορλάντο Μάτζικ

Οι **Ορλάντο Μάτζικ** (αγγλικά: *Orlando Magic*) είναι επαγγελματική ομάδα καλαθοσφαίρισης που συμμετέχει στο πρωτάθλημα του NBA. Έδρα τους είναι το Ορλάντο στην πολιτεία της Φλόριντα. Συμμετέχουν στην Ανατολική Περιφέρεια και ειδικότερα στη Νοτιοανατολική Κατηγορία.

Ιδρύθηκαν το 1989 λόγω της επέκτασης του NBA και έκτοτε έχουν εντάξει στο δυναμικό τους αξιοσημείωτους παίκτες όπως ο Σακίλ Ο'Νιλ, ο Βινς Κάρτερ, ο Ντουάιτ Χάουαρντ, ο Τρέισι Μακ Γκρέιντι, ο Μπεν Ουάλας, ο Πένι Χαρνταγουέι, ο Γκραντ Χιλ, ο Ράσραντ Λιούις, ο Χέντο Τούρκογλου, ο Εβάν  Φουρνιέ και ο Νίκολα Βούτσεβιτς. Έχουν συμμετάσχει στα NBA Playoffs πάνω από τις μισές φορές στην διάρκεια της σύντομης ιστορίας τους (17 φορές σε 35 χρόνια), ενώ έχουν παίξει δύο φορές σε τελικούς του NBA, το 1995 και το 2009, χάνοντας από τους Χιούστον Ρόκετς και τους Λος Άντζελες Λέικερς αντίστοιχα. Έδρα τους είναι το Kia Center (πρώην Amway Arena), χωρητικότητας 18.846 ατόμων.

## Γήπεδα

### Amway Arena (Orlando Arena) (1989–2010)
Το Amway Arena άνοιξε το 1989 και αποτέλεσε την έδρα των Ορλάντο Μάτζικ μέχρι και τη σεζόν 2009-2010. Για τα πρώτα δέκα χρόνια λειτουργίας της, ήταν γνωστή και με την ονομασία "Orlando Arena", ή και "O-Rena". Το 1999, η εταιρεία TD Warehouse απέκτησε τα δικαιώματα ονοματοδοσίας του γηπέδου, ενώ το ίδιο έκανε και το 2006 η εταιρεία Amway.

### Kia Center (2010–σήμερα)
καθόλου|μικρογραφία|Το γήπεδο των Ορλάντο Μάτζικ, Kia Center.
Το νέο γήπεδο των Μάτζικ, που διατήρησε την ονομασία Amway Center, άνοιξε επίσημα τον Οκτώβριο του 2010, με το πρώτο ματς που διεξήχθη εκεί να ήταν ένα φιλικό προετοιμασίας κόντρα στους Νίου Όρλινς Χόρνετς, παιχνίδι που κέρδισαν οι γηπεδούχοι. Το 2012, το γήπεδο φιλοξένησε το All-Star Weekend του NBA. Τον Δεκέμβριο του 2023, η Kia America απέκτησε τα δικαιώματα ονοματοδοσίας κι έτσι το γήπεδο απέκτησε την ονομασία "Kia Center".

## Επιτυχίες
### Πρωταθλήματα
* **0**

### Τίτλοι Περιφέρειας
* **2** (1995, 2009)

### Τίτλοι Κατηγορίας
* **7** (1995, 1996, 2008, 2009, 2010, 2019, 2024)

## Αποσυρθέντα νούμερα

* #6, Φίλαθλοι/"Ο Έκτος Παίκτης" 
* #32, Σακίλ Ο'Νιλ (1992-1995) 

Το νούμερο 6 βγήκε από την απόσυρση τη σεζόν 2001-02 για χάρη του Πάτρικ Γιούιν, ενώ το 2022, το NBA αποφάσισε την απόσυρση των νο.6 για όλες τις ομάδες, προς τιμήν του Μπιλ Ράσελ.

## Ατομικά ρεκόρ ομάδας

* **Περισσότεροι πόντοι σε έναν αγώνα: 62, Τρέισι ΜακΓκρέιντι** (στις 10 Μαρτίου 2004 κόντρα στους Ουάσινγκτον Ουίζαρντς)
* **Περισσότερες ασίστ σε ένα παιχνίδι: 30, Σκοτ Σκάιλς** (στις 30 Δεκεμβρίου 1990 κόντρα στους Ντένβερ Νάγκετς)
* **Περισσότερα ριμπάουντ σε ένα παιχνίδι: 29, Νίκολα Βούτσεβιτς** (στις 31 Δεκεμβρίου 2012 κόντρα στους Μαϊάμι Χιτ)
* **Περισσότερες προσπάθειες για βολές σε ένα παιχνίδι: 39, Ντουάιτ Χάουαρντ** (στις 12 Ιανουαρίου 2012, κόντρα στους Γκόλντεν Στέιτ Ουόριορς), *ρεκόρ στην ιστορία του ΝΒΑ*

## Η σύνθεση

## Παραπομπές


## Εξωτερικοί σύνδεσμοι

* 

Κατηγορία:Ορλάντο Μάτζικ
Κατηγορία:Ιδρύσεις ομάδων καλαθοσφαίρισης το 1989
Οιωνός (ταινία)

Ο **Οιωνός** είναι αμερικάνικο θρίλερ επιστημονικής φαντασίας του Μ. Νάιτ Σιάμαλαν με τους Μελ Γκίμπσον και Χοακίν Φίνιξ.

## Πλοκή
Ένας πρώην ιερέας που έχασε την πίστη του μετά το θάνατο της γυναίκας του, ζει σε ένα σπίτι λίγο μακριά από μια μικρή πόλη με τα δύο μικρά παιδιά του και το μικρότερο αδερφό του. Η ζωή τους όμως αλλάζει όταν κοντά στο σπίτι τους βλέπουν τα χόρτα από μια μεγάλη περιοχή να έχουν ξεριζωθεί, όπως σε άλλα μέρη του κόσμου. Σύντομα μαθαίνεται πως όλα αυτά ήταν η αρχή μιας εξωγήινης εισβολής.

* Σκηνοθεσία: Μ.Νάιτ Σιάμαλαν
* Σενάριο: Μ.Νάιτ Σιάμαλαν
* Ηθοποιοί: Μελ Γκίμπσον, Χοακίν Φοίνιξ, Ρόρι Κάλκιν, Άμπιγκεϊλ Μπρέσλιν, Τσέρι Τζόουνς, Μ.Νάιτ Σιάμαλαν
* Χρονιά 2002

Η ταινία ήταν στις 10 μεγαλύτερες εισπρακτικές επιτυχίες του 2002.

## Παραπομπές


## Εξωτερικοί σύνδεσμοι
* Ο Οιωνός στο Internet Movie Database 
* Ο Οιωνός στο Box Office Mojo

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2002
Κατηγορία:Αμερικανικές θρίλερ ταινίες επιστημονικής φαντασίας
Κατηγορία:Αγγλόφωνες ταινίες
Κατηγορία:Αμερικανικές δραματικές θρίλερ ταινίες
Κατηγορία:Αμερικανικές θρίλερ ταινίες τρόμου
Κατηγορία:Δραματικές ταινίες τρόμου
Κατηγορία:Ταινίες με μουσική σύνθεση Τζέιμς Νιούτον Χάουαρντ
Μίκαελ Στόρε

Ο **Μίκαελ Στόρε** (*Mikael Stahre*) γεννήθηκε στις 5 Ιουλίου 1975 στη Στοκχόλμη. Είναι προπονητής ποδοσφαίρου και παλαίμαχος ποδοσφαιριστής από τη Σουηδία.

## Βιογραφικό
Ο Στόρε υπήρξε μέτριος ποδοσφαιριστής και από πολύ νέος εργάστηκε ως γυμναστής και προπονητής στα τμήματα υποδομής των ομάδων: Γκρένταλς (1995-1996), Χάμαρμπυ (1997) και ΑΙΚ Στοκχόλμης (1998-2005). Το 2004 κατέκτησε με την ΑΙΚ το Πρωτάθλημα Νέων της Σουηδίας.

Το 2006 προήχθη σε βοηθό προπονητή της πρώτης ομάδας της ΑΙΚ και το 2007 εργάστηκε ως πρώτος προπονητής στην ΑΦΚ Γιουνάιτεντ, ομάδα 3ης κατηγορίας, την οποία ανέβασε στη 2η κατηγορία του σουηδικού πρωταθλήματος. Το Νοέμβριο του 2008 επέστρεψε στην ΑΙΚ ως πρώτος προπονητής και έμεινε ως το 2010, κατακτώντας μαζί της το πρωτάθλημα και το κύπελλο Σουηδίας το 2009 και το Σούπερ Καπ 2010. Στις 26 Απριλίου 2010 υπέγραψε συμβόλαιο συνεργασίας με τον Πανιώνιο για τη σεζόν 2010-11, όμως τα αρνητικά αποτελέσματα στις πρώτες αγωνιστικές του πρωταθλήματος, με αποκορύφωμα την ήττα-αποκλεισμό του Πανιωνίου από τον Διαγόρα στο Κύπελλο Ελλάδας οδήγησαν στην αποπομπή του από την τεχνική ηγεσία της ομάδας στα τέλη Οκτωβρίου.

Το 2012 ανέλαβε προπονητής της Γκέτεμποργκ, στην οποία παρέμεινε για 2 χρόνια. Την περίοδο 2015-2016 εργάστηκε στην κινεζική Νταλιάν Γιφάνγκ. Το 2017 ανέλαβε τη Χάκεν με την οποία τερμάτισε στην 4η θέση του Σουηδικού πρωταθλήματος. Στις 24 Νοεμβρίου 2017 ανέλαβε προπονητής των Σαν Χοσέ Ερθκουεϊκς στις ΗΠΑ.

## Στατιστικά

## Τίτλοι-Διακρίσεις
Ως προπονητής έχει κατακτήσει:

* Πρωτάθλημα Σουηδίας: 2009 (ΑΙΚ Στοκχόλμης)
* Κύπελλο Σουηδίας: 2009 (ΑΙΚ Στοκχόλμης)
* Σούπερ Καπ Σουηδίας: 2010 (ΑΙΚ Στοκχόλμης)
* Πρωτάθλημα Σουηδίας Νέων: 2004 (ΑΙΚ Στοκχόλμης)
* Πρωτάθλημα 3ης κατηγορίας Σουηδίας: 2007 (ΦΚ Γιουνάιτεντ)

Κατηγορία:Προπονητές ποδοσφαίρου Πανιωνίου
Κατηγορία:Σουηδοί προπονητές ποδοσφαίρου
Κατηγορία:Προπονητές ποδοσφαίρου ΙΦΚ Γκέτεμποργκ
Κατηγορία:Προπονητές ποδοσφαίρου ΑΙΚ Στοκχόλμης
Πεταλού Μεγανησίου

Η **Πεταλού** ή **Πεταλίδα** ή **Πεταλά** είναι μία ακατοίκητη νησίδα του Μεγανησίου στο Ιόνιο Πέλαγος. Ανήκει στην Περιφερειακή Ενότητα Λευκάδας και στο νησιωτικό σύμπλεγμα των Τηλεβοεϊδών νήσων. Βρίσκεται νοτιοδυτικά του Μεγανησίου και βορειοδυτικά του Κύθρου. Από το 2021 απογράφεται ξεχωριστά χωρίς μόνιμους κατοίκους στην Δημοτική Ενότητα Μεγανησίου.

## Παραπομπές


Κατηγορία:Επτάνησα
Κατηγορία:Περιφερειακή ενότητα Λευκάδας
Κατηγορία:Ελληνικές βραχονησίδες
Κατηγορία:Δήμος Μεγανησίου
Κάρλος Μαρτσένα

Ο **Κάρλος Μαρτσένα** ή απλά Μαρτσένα, είναι Ισπανός διεθνής ποδοσφαιριστής, γεννημένος στη Σεβίλλη της Ανδαλουσίας στις 31 Ιουλίου 1979. Αγωνίζεται στη Βιγιαρρεάλ ΚΦ, στη θέση του κεντρικού αμυντικού, αλλά μπορεί να αγωνιστεί και ως αμυντικός μέσος.

Κατηγορία:Μέσοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας Κ20
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Μπανγκί

thumb|right|300px|Ο ποταμός Ουμπάνγκι κοντά στο Μπανγκί.
Το **Μπανγκί** () είναι η πρωτεύουσα και η μεγαλύτερη πόλη της Κεντροαφρικανικής Δημοκρατίας. Βρίσκεται στο νότιο άκρο της χώρας. Ο πληθυσμός της είναι 622.771 κάτοικοι σύμφωνα με απογραφή του 2006. Στην περιοχή που εκτείνεται σήμερα η πόλη βρίσκεται το μεγαλύτερο μέρος του πληθυσμού της χώρας.

## Ιστορία
Το Μπανγκί ιδρύθηκε το 1889 ως πρωτεύουσα του Άνω Ουμπάνγκι. Το 1981 έγιναν σοβαρά επεισόδια στην πόλη, όταν ύστερα από μια Γαλλική επιχείρηση, ανετράπη ο πρόεδρος της χώρας Ζαν-Μπεντέλ Μποκασά και αντικαταστάθηκε από τον λιγότερο δημοφιλή Ντέιβιντ Ντάκο. Τον Οκτώβριο του 1985 διεξήχθη στην πόλη συνέδριο σχετικά με το AIDS για να αποφασιστεί ο ορισμός της νέας, εκείνη την εποχή, ασθένειας. Ο ορισμός που αποφασίστηκε ήταν "παρατεταμένοι πυρετοί για ένα μήνα ή περισσότερο, απώλεια βάρους άνω του 10% και παρατεταμένη διάρροια". Το 1986, ένα γαλλικό αεροσκάφος προσέκρουσε στο Μπανγκί προκαλώντας τον θάνατο 35 ατόμων. Τέλος, σύμφωνα με έρευνα του 2009, το Μπανγκί έχει έναν από τους χειρότερους δείκτες σχετικά με τον τρόπο ζωής των κατοίκων, καθώς βρίσκεται στην προτελευταία θέση της κατάταξης σε σύνολο 215 πόλεων, ενώ η μόνη πόλη που έχει χειρότερο δείκτη στην κατάταξη αυτή είναι η Βαγδάτη.

Κατά την εξέγερση του 2012-2013, στρατεύματα των επαναστατών της Σελέκα (Séléka) εισέβαλαν και κατέλαβαν την πρωτεύουσα στις 23 Μαρτίου του 2013.

## Παραπομπές


## Εξωτερικοί σύνδεσμοι

* Τουριστικός οδηγός 

Κατηγορία:Γεωγραφία της Κεντροαφρικανικής Δημοκρατίας
Κατηγορία:Πρωτεύουσες της Αφρικής
Αρσενόλιθος

Ο  **αρσενόλιθος** ή **αρσενολίτης** (αγγλικά: arsenolite) είναι ορυκτό οξείδιο του αρσενικού. Το όνομα του αποδόθηκε το 1854.

## Εμφάνιση, παραγενέσεις
Είναι δευτερογενές ορυκτό σχηματιζόμενο από οξειδώσεις μικτών θειούχων / αρσενικούχων ορυκτών υδροθερμικής προέλευσης. Μπορεί, επίσης, να σχηματιστεί από πυρκαγιές ορυχείων.

Ορυκτά με τα οποία συνδέεται είναι η σανδαράχη (ερυθρά), η σανδαράχη (κίτρινη), ο ερυθρίτης και ο δίμορφός του κλωντετίτης (ίδιος χημικός τύπος, σύστημα κρυστάλλωσης μονοκλινές).

Ανευρίσκεται σε αρκετά σημεία της Γης. Σημαντικότερες εμφανίσεις του είναι στη Γερμανία (Μέλας Δρυμός, Σαξωνία), στην Τσεχία (περιοχή Jachymov), σε αρκετές περιοχές της Γαλλίας, στην Αγγλία (Κορνουάλη), στο Sudbury του Οντάριο και στη Βρετανική Κολομβία (Καναδάς) και στις Πολιτείες Νεβάδα και Καλιφόρνια των ΗΠΑ.

Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο «Αδάμη Νο 2» και στο ορυχείο «Νο 80» της περιοχής Πλάκα.

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Παραπομπές


Κατηγορία:Ορυκτά του αρσενικού
Άγις Α΄

Ο **Άγις** ήταν βασιλιάς της αρχαίας Σπάρτης, που έζησε τον 10ο αιώνα π.Χ. . Από τον Άγι έλαβε το όνομα του το βασιλικό γένος των Αγιαδών  που βασίλευε παράλληλα με το έτερο βασιλικό γένος των Ευρυποντιδών.

Ήταν γιος και διάδοχος του βασιλιά Ευρυσθένη και απόγονος του Ηρακλή. Σύμφωνα με τα λεγόμενα του Έφορου, μέχρι τα χρόνια του υπήρχε ένα καθεστώς ισονομίας και ισοτιμίας ανάμεσα στους Σπαρτιάτες και τους περιοίκους. Ο Άγις κατάργησε αυτό το καθεστώς και τους υποχρέωσε στη καταβολή ειδικού φόρου. Οι περισσότεροι περίοικοι υπάκουσαν, όμως οι κάτοικοι του αρχαίου Έλους επαναστάτησαν. Όταν τελικά οι Σπαρτιάτες επικράτησαν, τους επέβαλλαν σε ένα είδος διαρκούς δουλείας, τη λεγόμενη *«[[είλωτες|ειλωτεία]]»*, που ιστορικά διατηρήθηκε μέχρι τη ρωμαϊκή περίοδο. 

Φαίνεται όμως ότι οι πληροφορίες αυτές που παρέδωσε ο Έφορος, σύμφωνα με σύγχρονους ιστορικούς ερευνητές δεν ανταποκρίνονται στην ιστορική αλήθεια με συνέπεια να θεωρούνται ανακριβείς και περισσότερο ως μεταγενέστερες  δημιουργίες. Αντίθετα από τον πατέρα του φαίνεται να βασίλευσε με σύνεση και δικαιοσύνη εξ ου και οι απόγονοι αυτού κλήθηκαν Αγιάδες και όχι από το όνομα του πατέρα του.  

## Παραπομπές


## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ.Α΄, σελ. 299
* *Εγκυκλοπαίδεια Πάπυρος Λαρούς Μπριτάννικα*, τόμ. 1ος, σελ. 472

Κατηγορία:Βασιλείς της αρχαίας Σπάρτης
Λεχούσα Αλοννήσου

Η **Λεχούσα** (ή **Λυκόρεμα** ή **Λυκουρίνα**) είναι ένα ακατοίκητο νησί των Βορείων Σποράδων και βρίσκεται ανατολικά της Αλοννήσου και της νήσου Περιστέρας. Αποτελεί ένα από τα καταφύγια της μεσογειακής φώκιας.

## Εξωτερικοί σύνδεσμοι
*Εθνικό θαλάσσιο πάρκο Αλοννήσου, Βορείων Σποράδων

Κατηγορία:Θαλάσσιο_Πάρκο_Αλοννήσου_Βορείων_Σποράδων
Κατηγορία:Σποράδες
Προβάτι Καστού

Το **Προβάτι** είναι μία μικρή ακατοίκητη νησίδα του Ιονίου Πελάγους, στο νησιωτικό σύμπλεγμα των  Τηλεβοεϊδών νήσων. Βρίσκεται βόρεια του Καστού, ανατολικά του Καλάμου (απέναντι από την παραλία Αγραπιδιά) και έχει έκταση 0,107 τ.τχλ.**** Από το 2021 απογράφεται ξεχωριστά χωρίς μόνιμους κατοίκους στην Δημοτική Ενότητα Καστού. 

## Σημείωση
Στο Ιόνιο Πέλαγος και στις Εχινάδες υπάρχει η συνώνυμη νησίδα Προβάτι.

## Παραπομπές


Κατηγορία:Επτάνησα
Κατηγορία:Περιφερειακή ενότητα Λευκάδας
Κατηγορία:Ελληνικές βραχονησίδες
Παππούς Αλοννήσου

Ο **Παππούς** είναι μία μικρή ακατοίκητη νησίδα των Βορείων Σποράδων και βρίσκεται ανατολικά της Κυρά Παναγιάς και βορειοδυτικά του Πράσσου Γιούρων. Αποτελεί ένα από τα καταφύγια της μεσογειακής φώκιας.

## Εξωτερικοί σύνδεσμοι
*Εθνικό θαλάσσιο πάρκο Αλοννήσου, Βορείων Σποράδων

Κατηγορία:Σποράδες
Κατηγορία:Θαλάσσιο Πάρκο Αλοννήσου Βορείων Σποράδων
Κουμπί Αλοννήσου

Το **Κουμπί** είναι ένα μικρό ακατοίκητο νησί των Βορείων Σποράδων και βρίσκεται βορειοανατολικά της Κυρά Παναγιάς και ανάμεσα στα νησιά Πράσσο Γιούρων (Γραμμέζα) και Παππού. Αποτελεί ένα από τα καταφύγια της μεσογειακής φώκιας.

## Εξωτερικοί σύνδεσμοι
* Εθνικό θαλάσσιο πάρκο Αλοννήσου, Βορείων Σποράδων

Κατηγορία:Σποράδες
Κατηγορία:Θαλάσσιο Πάρκο Αλοννήσου Βορείων Σποράδων
Άγιος Γεώργιος Σκοπέλου

Ο **Άγιος Γεώργιος** είναι ακατοίκητη μικρή νησίδα των Βορείων Σποράδων, η οποία βρίσκεται ανατολικά του νησιού της Σκοπέλου***' και υπάγεται διοικητικά στον ομώνυμο δήμο.
[[Αρχείο:Nisos Skopelos - EVS Precision Map with Roads (1-100,000).jpg|μικρογραφία|Η νησίδα Άγιος Γεώργιος βρίσκεται ανατολικά της νήσου [[Σκόπελος|Σκοπέλου]].|εναλλ.=|330x330εσ]]

== Καθεστώς Προστασίας ==
''Εθνικό: '''Υψηλό''','' ''Διεθνές: '''Υψηλό*** 

Ανήκει σε δύο βιότοπους του Ευρωπαϊκού δικτύου Natura 2000 (Φύση 2000), το οποίο είναι ένα πανευρωπαϊκό δίκτυο προστασίας των ειδών και των ενδιαιτημάτων τους:
# Στον βιότοπο με Κωδικό Περιοχής GR1430004 και ονομασία «Εθνικό Θαλάσσιο Πάρκο Αλοννήσου – Βορείων Σποράδων, Ανατολική Σκόπελος»,  ο οποίος είναι "Τόπος Κοινοτικής Σημασίας (ΤΚΣ)".
# Στον βιότοπο με Κωδικό Περιοχής GR1430005 και ονομασία «Κυρά Παναγιά, Πιπέρι, Ψαθούρα και γύρω νησίδες Άγιος Γεώργιος, Νήσοι Αδελφοί, Λεχούσα, Γαϊδουρονήσια»,  ο οποίος είναι "Ζώνη Ειδικής Προστασίας (ΖΕΠ)" για τη διατήρηση των άγριων πτηνών. Ο συγκεκριμένος βιότοπος συγκαταλέγεται στους δεκαεπτά πιο σημαντικούς οικότοπους της Ελλάδας αναφορικά με δύο είδη απειλούμενης και προστατευόμενης ορνιθοπανίδας της Μεσογείου, τον Θαλασσοκόρακα (Phalacrocorax aristotelis desmarestii) και τον Αιγαιόγλαρο (Larus audouinii). Η περιοχή ΖΕΠ με κωδικό GR 1430005 είναι υποσύνολο του "Τόπου Κοινοτικής Σημασίας (ΤΚΣ)" με κωδικό GR 14300004.

## Οικοσύστημα
Το νησί περιβάλλεται από επικλινείς, βραχώδεις ακτές και απρόσιτες ορθοπλαγιές που αποτελούν ιδανικά καταφύγια για θαλασσοπούλια που αναπαράγονται σε παράκτιους γκρεμούς, για διαβατικά παρυδάτια, αρπακτικά και στρουθιόμορφα. Το άνυδρο έδαφος καλύπτεται από μικρές συστάδες αυτοφυών κωνοφόρων, σκληρόφυλλους θάμνους, φρύγανα και υψηλή μακία. Ο βυθός είναι βραχώδης και η μοναδική ανθρώπινη δραστηριότητα στην περιοχή είναι το ψάρεμα

## Διοικητικές μεταβολές
Μέχρι το 1845 υπήρξε οικισμός του Δήμου Σκοπέλου, ενώ στις 08/12/1845 καταργήθηκε. Το 1961 αναγνωρίστηκε πάλι ως οικισμός, προσαρτήθηκε στον ίδιο δήμο και παρέμεινε έτσι για τα επόμενα δέκα χρόνια. Στις 14/03/1971 ο οικισμός καταργήθηκε και ο Άγιος Γεώργιος παραμένει έκτοτε νησίδα του Δήμου Σκοπέλου.

## Παραπομπές


Κατηγορία:Νησιά των Σποράδων
Κατηγορία:Ελληνικές βραχονησίδες
Κατηγορία:Σκόπελος
Μικρό Σκοπέλου

To **Μικρό** ή **Μικρονήσι** είναι ένα πολύ μικρό ακατοίκητο νησί των Βορείων Σποράδων, που βρίσκεται ανατολικά της Σκοπέλου και νοτιοδυτικά της Αλοννήσου και ακριβώς ανάμεσά τους. Πολύ κοντά στη νησίδα Μικρό βρίσκεται μια άλλη νησίδα, λίγο μεγαλύτερη, ο Άγιος Γεώργιος. 

## Παραπομπές


Κατηγορία:Σποράδες
Μανωλάς Αλοννήσου

Ο **Μανωλάς** είναι ένα μικρό ακατοίκητο νησί των Βορείων Σποράδων και βρίσκεται δυτικά της Αλοννήσου. Η νησίδα είναι βραχώδης και η το μέγιστο υψόμετρο φτάνει τα 50 μέτρα. Αποτελεί ένα από τα καταφύγια της μεσογειακής φώκιας.

Κατηγορία:Σποράδες
Κατηγορία:Θαλάσσιο Πάρκο Αλοννήσου Βορείων Σποράδων
Οικογένεια Βάλβη

Η **Οικογένεια Βάλβη** είναι παλιά αρχοντική οικογένεια των Επτανήσων, της Ακαρνανίας και του Μεσολογγίου με καταγωγή απο την Ιταλία, η οποία ανέδειξε αρκετούς ιερείς, αγωνιστές, νομικούς και πολιτικούς. Σημαντικότερα μέλη της κατα την σύγχρονη ιστορία θεωρούνται οι αδελφοί Δημήτριος και Ζηνόβιος Βάλβης, οι οποίοι ανήλθαν στον πρωθυπουργικό θώκο κατά τον 19ο αιώνα. 

## Μέλη
* Ζαφείριος Βάλβης, ιερέας που σκοτώθηκε κατά την Έξοδο του Μεσολογγίου
** Ιωάννης Βάλβης, ιερέας που σκοτώθηκε κατά την έξοδο του Μεσολογγίου και γιος του Ζαφείριου 
*** **[[Δημήτριος Βάλβης]]**, πρόεδρος του Αρείου Πάγου, πρωθυπουργός της Ελλάδας και γιος του Ιωάννη
*** **[[Ζηνόβιος Βάλβης]]**, εισαγγελέας, βουλευτής, υπουργός, πρωθυπουργός της Ελλάδας, σύζυγος Αρσινόης Αθανασίου Ραζηκώτσικα και γιος του Ιωάννη
**** Περικλής Βάλβης, γιος του Ζηνόβιου 
***** Ζαφείριος - Δημήτριος Βάλβης, νομικός και γιος του Περικλή 
****** Περικλής Βάλβης, μηχανικός και γιος του Ζαφείριου-Δημήτριου
******* Ζαφείριος - Δημήτριος Βάλβης, μηχανικός και γιος του Περικλή
***** Κωνσταντίνος Βάλβης, πρόεδρος του δημοτικού συμβουλίου Αθηνών, δικηγόρος και γιος του Περικλή
**** Τερπίνην Βάλβη, σύζυγος του Ηρακλή Ραζή και κόρη του Ζηνόβιου
** Σπυρίδων Βάλβης, έμπορος στο Λιβόρνο της Ιταλίας και γιος του Ζαφειρίου
** Παντολέων Βάλβης, ιερέας, γιος του Ζαφειρίου (πρεσβύτερου), σκοτώθηκε κατά την έξοδο του Μεσολλογίου 
*** Απόστολος Βάλβης, δικαστής και γιος του Παντολέοντα
**** Παντολέων Βάλβης, σύζυγος Μελπομένης Λασκαρίδου και γιος του Απόστολου
***** Αχιλλέας Βάλβης - Λασκαρίδης, συνιδρυτής του Ιδρύματος Κωστή Παλαμά, σύζυγος της Ελφρίδης Σβάντες και γιος του Παντολέοντα
****** Ελισάβετ Βάλβη, γλύπτρια, σύζυγος Εμμανουήλ Γουργιωτόπουλου και κόρη του Αχιλλέα
***** Σοφία Βάλβη, σύζυγος Γεωργίου Συριώτη και κόρη του Παντολέοντος
****** Ευγενία Συριώτη, τραγουδίστρια και κόρη της Σοφίας
**** Μαρία Βάλβη, σύζυγος Κωστή Παλαμά και κόρη του Αποστόλου
***** Λέανδρος Παλαμάς, ποιητής και γιος της Μαρίας
***** Ναυσικά Παλαμά, πιανίστα και κόρη της Μαρίας
*** Ζαφείριος Βάλβης, νομικός και γιος του Παντολέοντα
**** Παντολέων Βάλβης, γιος του Ζαφείρη
***** Ζαφείριος Βάλβης, δικηγόρος, πολιτευτής, σύγγαμπρος του Γεώργιου Αθανασιάδη-Νόβα και γιος του Παντολέοντα

* Γεώργιος Βάλβης, Έλληνας αγωνιστής του 1821
** Ιωάννης Βάλβης, (περ. 1798 - 1884) ήταν Έλληνας αγωνιστής του 1821 και γιος του Γεώργιου
*** Αντώνιος Βάλβης, γιος του Ιωάννη, εγγονός του Γεωργίου, εξελέγη βουλευτής Βόνιτσας
** Δημήτριος Βάλβης, γιος του Γεωργίου. Λόγω του κατατρεγμού από τον Αλή Πασά αναγκάστηκε να εγκαταλείψει την πατρίδα του αυτός και ο αδελφός του και να περιπλανηθεί αρκετό χρόνο στην Ιταλία και την Ισπανία. Επέστρεψε στην Ελλάδα πριν της επανάσταση και πέθανε σε μικρή ηλικία.

## Παραπομπές


## Πηγές
* Χρήστος Ευαγγελάτος, *Ιστορία του Μεσολογγίου*, εκδόσεις Γκοβοστή, Αθήνα 2007
* Κωνστ. Π. Πετρόπουλος, "Μεσολογγίτικες Εθνικές Δόξες, οι πέντε Μεσολογγίτες Πρωθυπουργοί", Αθήνα 1971
* Περιοδικό "Νέα Εστία", τεύχος 397 (Χριστούγεννα 1943), σελίδες 22 ως 79
* Περιοδικό "Νέα Εστία", τεύχος 1278, σελίδα 1456

*
Μπίργκιτ Πριντς

Η **Μπίργκιτ Πριντς** (γερμανικά: *Birgit Prinz*, Φρανκφούρτη, 25 Οκτωβρίου 1977) είναι Γερμανίδα ποδοσφαιρίστρια, που αγωνίζεται στη θέση του επιθετικού. Είναι η δεύτερη σκόρερ όλων των εποχών στο Παγκόσμιο Πρωτάθλημα Ποδοσφαίρου Γυναικών, έχοντας πετύχει 367 γκολ και στην γενική της καριέρα 400 γκολ.

## Καριέρα
Γεννήθηκε στις 25 Οκτωβρίου 1977 στη Φρανκφούρτη. Ξεκίνησε την επαγγελματική της καριέρα στην ομάδα FSV Frankfurt το 1992. Το 1998 πήρε μεταγραφή στη FFC Frankfurt ενώ το 2002 αγωνίστηκε για λίγους αγώνες στο Αμερικανικό Πρωτάθλημα, με την ομάδα της Carolina Courage, το οποίο και κατέκτησε πριν επιστρέψει στη FFC Frankfurt, όπου βρίσκεται μέχρι σήμερα. Έχει κατακτήσει αρκετές φορές το πρωτάθλημα και το κύπελλο Γερμανίας, καθώς και 3 φορές το Τσάμπιονς Λιγκ Γυναικών.

Το 1994 έκανε την πρώτη της συμμετοχή στην Εθνική ομάδα της χώρας της, την οποία έχει βοηθήσει με τα τέρματα που πέτυχε να κατακτήσει δύο παγκόσμια Κύπελλα ποδοσφαίρου, 5 Ευρωπαϊκά κύπελλα, καθώς και 3 φορές το χάλκινο μετάλλιο σε Ολυμπιακούς Αγώνες.

Η ίδια έχει βραβευθεί με τον τίτλο της κορυφαίας παίκτριας ποδοσφαίρου της FIFA 3 φορές, ενώ έχει κατακτήσει και διάφορους άλλους προσωπικούς τίτλους.

Τον Αύγουστο του 2011 ανακοίνωσε την απόφασή της να αποσυρθεί από την ενεργό δράση. 

## Προσωπική ζωή
Έχει σπουδάσει ψυχολογία στο Πανεπιστήμιο Γκαίτε της Φρανκφούρτης. Επίσης, έχει δηλώσει ανοιχτά πως είναι ομοφυλόφιλη.

## Τίτλοι και διακρίσεις
* Παγκόσμιο κύπελλο ποδοσφαίρου γυναικών: 2003, 2007 (Φιναλίστ: 1995)
* Ευρωπαϊκό πρωτάθλημα ποδοσφαίρου γυναικών: 1995, 1999, 2001, 2005, 2009
* Ολυμπιακοί Αγώνες: Χάλκινο μετάλλιο 2000, 2004, 2008
* Algarve Cup: 2006
* Τσάμπιονς Λιγκ Γυναικών: 2002, 2006, 2008
* Γερμανικό πρωτάθλημα ποδοσφαίρου γυναικών: 1995, 1998, 1999, 2001, 2002, 2003, 2005, 2007, 2008 
* Γερμανικό κύπελλο ποδοσφαίρου γυναικών: 1995, 1996, 1999, 2000, 2001, 2002, 2003, 2007, 2008, 2011
* German Indoor Cup: 1995, 1999, 2002, 2006 και 2007 
* Super Cup: 1996
* Πρωτάθλημα ποδοσφαίρου γυναικών Ηνωμένων Πολιτειών: 2002

### Προσωπικές διακρίσεις
* FIFA World Player of the Year: 2003, 2004, 2005; (Δεύτερη θέση: 2007, 2008, 2009, 2010)
* Παίκτρια της χρονιάς στη Γερμανία: 2001, 2002, 2003, 2004, 2005, 2006, 2007, 2008
* Χρυσή Μπάλα: Παγκόσμιο Κύπελλο 2003 
* Ασημένια Μπάλα: Παγκόσμιο Κύπελλο 2007 
* Bundesliga Goal Scoring Champion: 1997, 1998, 2001, 2007
* Federal State of Hesse Service Medal Recipient: 2007

## Παραπομπές


Κατηγορία:Γερμανίδες ποδοσφαιρίστριες
Π
Κατηγορία:ΛΟΑΤ πρόσωπα από τη Γερμανία
Κατηγορία:Νικητές του Παίκτη της Χρονιάς της FIFA
398 Αδμήτη

Η **Αδμήτη (Admete)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1894 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την ομώνυμη κόρη του Ευρυσθέα στην ελληνική μυθολογία.

## Φυσικά χαρακτηριστικά
Η διάμετρος της Αδμήτης υπολογίσθηκε σε 47 χιλιόμετρα (από δεδομένα του IRAS), ενώ η μάζα της εκτιμάται σε 109 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,061 (από δεδομένα του IRAS). Είναι άγνωστο αν και με ποια περίοδο περιστρέφεται η Αδμήτη γύρω από τον εαυτό της. Η μέση θερμοκρασία στην επιφάνειά της εκτιμάται σε 100 ως 105 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αδμητη
399 Περσεφόνη

Η **Περσεφόνη (Persephone)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 9,0. Ανακαλύφθηκε το 1895 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ομώνυμο πρόσωπο της ελληνικής μυθολογίας, κόρη της θεάς Δήμητρας.

## Φυσικά χαρακτηριστικά
Η μέση διάμετρος της Περσεφόνης εκτιμάται σε 49,1 χιλιόμετρα από δεδομένα του IRAS, ενώ η μάζα της σε 124 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι άγνωστος, ενώ το άλβεδό της είναι 0,184 (από δεδομένα του IRAS). Η Περσεφόνη περιστρέφεται γύρω από τον εαυτό της μία φορά κάθε 9 ώρες και 8 λεπτά. Η θερμοκρασία στην επιφάνειά της εκτιμάται σε 120 ως 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Περσεφονη
401 Οττιλία

Η **Οττιλία (Ottilia)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,1. Ανακαλύφθηκε το 1895 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη και πήρε το όνομά της από ένα πρόσωπο της γερμανικής παράδοσης. Η Οττιλία ανήκει στην Οικογένεια αστεροειδών της Κυβέλης.

## Φυσικά χαρακτηριστικά
Η διάμετρος της Οττιλίας υπολογίσθηκε σε 99,1 χιλιόμετρα (από δεδομένα του IRAS), ενώ η μάζα της εκτιμάται σε 1,02 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,041 (από δεδομένα του IRAS). Η Οττιλία περιστρέφεται γύρω από τον εαυτό της μία φορά κάθε 6 ώρες και 3 λεπτά. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Οττιλια
402 Χλόη

Η **Χλόη (Chloe)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,02. Ανακαλύφθηκε το 1895 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια και πήρε το όνομά της από την ομώνυμη βοσκοπούλα της ελληνικής μυθολογίας.

## Φυσικά χαρακτηριστικά
Η διάμετρος της Χλόης υπολογίσθηκε σε 54,2 χιλιόμετρα (από δεδομένα του IRAS), ενώ η μάζα της εκτιμάται σε 167 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **K** ή **S** (λιθώδης), ενώ το άλβεδό της είναι 0,148 (από δεδομένα του IRAS). Η Χλόη περιστρέφεται γύρω από τον εαυτό της μία φορά κάθε 7 ώρες και 7 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χλοη
Οικογένεια Καρρέρ

Οι **Καρρέρ** είναι ιστορική οικογένεια της Ζακύνθου με καταγωγή από την Κύπρο. Σε πολλές πηγές το όνομα της οικογένειας αναφέρεται **Καρρέρης**, αλλά σπανίως κάποιο μέλος της υπέγραφε έτσι. Στην Κύπρο το όνομα της οικογένειας ήταν Χαρέρης. Η οικογένεια μέσω γάμων είχε συγγενικές σχέσεις με τις βασιλικές οικογένειες των Παλαιολόγων και Λασκάρεων. 

Στην Κύπρο είναι άγνωστο από που ήρθε η οικογένεια, τον 15ο αιώνα αναφέρονται ο Θωμασίνος Χαρέρης (Careri), ο γιος του Πέτρος αλλά και οι Θωμάς και Λουκάς. Γνωστή από διάφορα έγγραφα είναι και η κόρη του Θωμά, Μαργαρίτα.

Γενάρχης της οικογένειας στη Ζάκυνθο αναφέρεται ο Ιωάννης-Μαρία, που κατέφυγε στη Ζάκυνθο από την Κύπρο. Από άλλη πηγή αναφέρεται ότι γενάρχης είναι ο γιος του Λουκάς, που είχε καταγωγή από αριστοκρατική οικογένεια της Βενετίας και έλαβε φέουδο στην Κρήτη, αλλά μετά την οθωμανική κατάκτηση κατέφυγε στη Ζάκυνθο. Κλάδος της οικογένειας υπήρχε για μικρό διάστημα στην Αίγυπτο και σήμερα στην Αθήνα. 

Τα σημαντικότερα μέλη της οικογένειας είναι οι:

:*Ιωάννης, γενάρχης της οικογένειας στη Ζάκυνθο γεννήθηκε στην Κύπρο το 1560, σύζυγός του η Λουδοβίκη Λάσκαρη του αυτοκρατορικού οίκου της Νίκαιας. Ο πρώτος που έφερε τον τίτλο του Βαρόνου.
::*Αναστάσιος, γιος του Ιωάννη είχε τον τίτλο του Βαρόνου.
::*Λουκάς, γιος του Ιωάννη και ιππότης του Αγίου Μάρκου.

::::*Φίλιππος Αντώνιος, έφερε τον τίτλο του "εκλαμπρότατου".

:::::*Θωμάς, επί ενετοκρατίας μέλος του μεγάλου συμβουλίου της Ζακύνθου.

::::*Αναστάσιος, επί ενετοκρατίας μέλος του μεγάλου συμβουλίου της Ζακύνθου. Είχε υπογράψει το προσωρινό σύνταγμα της Ιονίου πολιτείας το 1799.

:::::*Νικόλαος, επί ενετοκρατίας μέλος του μεγάλου συμβουλίου της Ζακύνθου.

::::*Ιωάννης Μαρία, επί ενετοκρατίας μέλος του μεγάλου συμβουλίου της Ζακύνθου.

::* Κωνσταντίνος Καρρέρ, σύζυγος της Πηγής Χαριάτη.
:::*Παύλος, μουσικοσυνθέτης, σύζυγος της σοπράνο Ισαβέλλας Ιατρά.
:::*Φρειδερίκος, πολιτικός και πεζογράφος, σύζυγος της Αναστασίας Αδάμ και αδελφός του Παύλου.
:::*Ιωάννα Καρρέρ.

::*Λουκάς, πολιτικός.
:::*Φίλιππος, γιος του Λουκά και πολιτικός.
:::*Σπυρίδων, γιος του Λουκά και πολιτικός.

::::*Γεώργιος Καρρέρ, ιατρός.
:::::*Διονύσιος, γιος του Γεωργίου και πολιτικός.
:::::*Λουκάς, γιος του Γεωργίου και πολιτικός.
:::::::*Αλέξης, δημοσιογράφος και συγγραφέας.

## Παραπομπές


## Πηγές
* Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α', Αθήνα 1963


Κατηγορία:Οικογένειες της Μεσαιωνικής Κύπρου
Ισαβέλλα Ιατρά

Η **Ισαβέλλα Ιατρά Καρρέρ** ή **Ελισάβετ Γιατρά** ήταν Ελληνίδα σοπράνο.

Γεννήθηκε στη Ζάκυνθο και ήταν κόρη του Ζακυνθινού ζωγράφου Κωνσταντίνου Ιατρά και της Αγγλίδας Σάρα Χάρδιγκ. Σπούδασε μουσική και μονωδία στην Μπολώνια, και επέστρεψε στη Ζάκυνθο όπου γνώρισε και τον μετέπειτα σύζυγο της Παύλο Καρρέρ. Είχε τον ρόλο της πρωταγωνίστριας σε πολλά μελοδράματα που ανέβασε ο Καρρέρ στην Πάτρα, Ζάκυνθο, Κέρκυρα. 
Υπήρξε μία από τις πρώτες Ελληνίδες λυρικές αοιδούς.

Στην εθνική βιβλιοθήκη υπάρχει πίνακας με προσωπογραφία της, έργο του πατέρα της Κωνσταντίνου.

## Παραπομπές


Ισαβέλλα
Κατηγορία:Ελληνίδες ηθοποιοί μουσικού θεάτρου
Κατηγορία:Έλληνες μαλτεζικής καταγωγής
Κατηγορία:Ελληνίδες υψίφωνοι
Λουκάς Γ. Καρρέρ

[thumb|260px|Το μνημείο του Μητροπολίτη Χρυσόστομου Δημητρίου και του Δημάρχου Λουκά Καρρέρ, των «[Δίκαιοι των Εθνών|Δικαίων των Εθνών», που διέσωσαν τον Εβραϊκό πληθυσμό της Ζακύνθου.]]
Ο **Λουκάς Καρρέρ** (1909 - 1985) ήταν Έλληνας πολιτικός από τη Ζάκυνθο.

## Βιογραφία
Ήταν γιος του ιατρού Γεωργίου Καρρέρ· αδελφός του ήταν ο επίσης πολιτικός Διονύσιος. Χρημάτισε διορισμένος δήμαρχος Ζακύνθου, διαδεχόμενος τον Αναστάσιο Μερκάτη, από το 1937 έως τον Απρίλιο του 1945 που παραιτήθηκε. 

Στις 9 Σεπτεμβρίου 1943 ο Γερμανός διοικητής της Ζακύνθου Πάουλ Μπέρενς ζήτησε από τον Καρρέρ και τον Μητροπολίτη Ζακύνθου Χρυσόστομο να του συντάξουν κατάλογο με όλους τους Εβραίους του νησιού. Οι δύο άνδρες όντως συνέταξαν κατάλογο, που περιλάμβανε όμως όχι τα ονόματα των Εβραίων, αλλά τα δύο δικά τους. Έπειτα από αυτό ο Γερμανός διοικητής συνέταξε έγγραφο προς το γενικό επιτελείο στο Βερολίνο· μαζί έστειλε και επιστολή του μητροπολίτη που ανελάμβανε την ευθύνη για τη διαγωγή των Εβραίων του νησιού. Το γενικό επιτελείο τότε ακύρωσε τη διαταγή και με αυτό τον τρόπο γλίτωσαν οι Εβραίοι της Ζακύνθου. Το 1978 το Yad Vashem τίμησε τον Μητροπολίτη Χρυσόστομο Δημητρίου και τον Δήμαρχο Λουκά Καρρέρ απονέμοντας στον καθένα τον τίτλο του «Δικαίου των Εθνών». Επίσης το 1992 στο χώρο όπου βρισκόταν η συναγωγή της Ζακύνθου στήθηκαν τα αγάλματα των δύο ανδρών.

Πέθανε σε ηλικία 76 ετών στις 22 Φεβρουαρίου 1985 και κηδεύτηκε την επομένη από τον ιερό ναό Μητροπόλεως Ζακύνθου.

## Παραπομπές


Κατηγορία:Δήμαρχοι Ζακύνθου
Λουκας
Κατηγορία:Έλληνες βραβευθέντες Δίκαιοι των Εθνών
Φρειδερίκος Κ. Καρρέρ

Ο **Φρειδερίκος Κ. Καρρέρ** (Ζάκυνθος, 5 Μαρτίου 1841 - 8 Φεβρουαρίου 1917) ήταν Έλληνας πεζογράφος και πολιτικός.

## Βιογραφικά στοιχεία
Καταγόταν από ιστορική οικογένεια της Ζακύνθου. Ήταν γιος του Κωνσταντίνου Καρρέρ· αδέλφια του ήταν η Ιωάννα και ο μουσικοσυνθέτης Παύλος. Ήταν νυμφευμένος με την Αναστασία Αδάμ. Είχε σπουδάσει στην Αθήνα, μίλαγε 4 γλώσσες και ήταν μέλος του συλλόγου *Παρνασσός* . Έγραψε και μετέφρασε πολλά διηγήματα όπως το *Γεώργιος και Ζωή* και πραγματείες όπως το *Ιουδαϊσμός και Χριστιανισμός* το 1891.

Χρημάτισε βουλευτής Ζακύνθου το 1881, νομάρχης Λακωνίας το 1883 και νομάρχης Άρτας το 1894 .

## Παραπομπές


## Εξωτερικοί σύνδεσμοι

*Φρειδερίκος Καρρέρ, *Mater dolorosa*, Ακαδημαϊκόν Ημερολόγιον Πατρών, Τόμ. 1, Αρ. 1 (1918)

## Πηγές
*Λεωνίδα Ζώη, *Λεξικόν Ιστορικόν και Λαογραφικόν Ζακύνθου*, τόμος Α, Αθήνα 1963

Κατηγορία:Νομάρχες Λακωνίας
Κατηγορία:Βουλευτές Ζακύνθου
Κατηγορία:Έλληνες συγγραφείς του 19ου αιώνα
Φρειδερικος
Κατηγορία:Νομάρχες Άρτας
Κατηγορία:Έλληνες μαλτεζικής καταγωγής
Κατηγορία:Έλληνες συγγραφείς του 20ού αιώνα
Αντίπαπας Βίκτωρ Δ΄ (1159–1164)

Ο **Βίκτωρ Δ΄** (γεννημένος **Ottaviano Crescenzi Ottaviani di Monticelli**, πέθανε 20 Απριλίου 1164) ήταν ο Καρδινάλιος Ιερέας της Σάντα Σεσίλια πριν εκλεγεί Γιβελλίνος αντίπαπας το 1159, μετά τον θάνατο του πάπα Αδριανού Δ΄ και την εκλογή του Αλέξανδρου Γ΄. Η εκλογή του υποστηρίχθηκε από τον αυτοκράτορα Φρειδερίκο Α΄ Βαρβαρόσσα. 

Περιγράφηκε από τον Ιωάννη του Σώλσμπερυ ως εύγλωττος και εκλεπτυσμένος, αλλά μικροπρεπής και φιλάργυρος. Όταν στάλθηκε με τον Καρδινάλιο Ιορδάνη της Σάντα Σουζάννα ως παπικός λεγάτος για να καλέσει τον Κορράδο Γ΄ στην Ιταλία για να στεφθεί Άγιος Ρωμαίος Αυτοκράτορας, φιλονίκησε με τον συλλεγάτο του και, σύμφωνα με τον Σώλσμπερυ, «έκανε την Εκκλησία περίγελω.» 

Πέθανε στη Λούκα στις 20 Απριλίου 1164. 

## Σημειώσεις


## Πηγές
* Norwich, John Julius. *The Kingdom in the Sun 1130–1194*. London: Longmans, 1970.

## Εξωτερικοί σύνδεσμοι
*    Crescenzi family

Κατηγορία:Αντίπαπες
Κατηγορία:Επίσκοποι του 12ου αιώνα
Κατηγορία:Ιταλοί καρδινάλιοι
Καρολίνεια εποχή

:*Να μην συχέεται με την [[Καρολίγγεια Αναγέννηση|Καρολίγγεια αναγέννηση]]*

Η **Καρολίνεια εποχή** αναφέρεται στην εποχή στην Αγγλική και Σκωτική ιστορία κατά την περίοδο των Στιούαρτ (1603-1714) που συνέπεσε με την βασιλεία του Καρόλου Α΄ (1625-1642). Η Καρολίνεια εποχή ακολούθησε την Ιακωβιανή εποχή, την βασιλεία του πατέρα του Καρόλου Ιακώβου Α΄ (1603-1625)· ακολουθήθηκε από τον  Αγγλικό Εμφύλιο Πόλεμο (1642-1651) και την Αγγλική Μεσοβασιλεία (1651-1660).

## Κύρια γεγονότα της Καρολίνειας Εποχής
Η Καρολίνεια εποχή κυριαρχήθηκε από αυξανόμενη θρησκευτική, πολιτική, και κοινωνική σύγκρουση μεταξύ του Βασιλιά και των υποστηρικτών του, γέννησε το κόμμα των Βασιλοφρόνων, και η Πουριτανική αντιπολίτευση που εξελίχθηκαν σε ανταπόκριση συγκεκριμένων πλευρών της διοίκησης του Καρόλου. Συγκρίνοντας, όμως, με την αιματηρή σύγκρουση του Τριακονταετούς Πολέμου που μαινόταν τότε στην ηπειρωτική Ευρώπη, η Καρολίνεια περίοδος στη Βρετανία ήταν μια περίοδος ανήσυχης ειρήνης, βαίνοντας σκοτεινότερη καθώς η πολιτική σύγκρουση μεταξύ του Βασιλιά και των Πουριτανών χειροτέρευε κατά το τελευταίο μέρος της βασιλείας του Καρόλου.

Αυτή η σύγκρουση μεταξύ του Βασιλιά και του Κοινοβουλίου κυριάρχησε την κοινωνία σε τέτοιο βαθμό που άλλες εξελίξεις έμοιαζαν απλές συνέχειες προηγούμενων καινοτομιών. Μερικές από αυτές τις συνέχειες, όμως, ήταν μεγάλης σημασίας για το μέλλον. Οι αγγλικές προσπάθειες στην αποικιοποίηση της Βόρειας Αμερικής συνεχίστηκαν σε όλη τη βασιλεία του Καρόλου, με την ίδρυση νέων αποικιών στο Μαίρυλαντ (1634), το Κοννέκτικατ (1635), και το Ρόουντ Άϊλαντ (1636) στεκόμενα ως σημαντικά βήματα στη πορεία. Συνεχίστηκε επίσης η ανάπτυξη των ήδη εγκαθιδρυμένων αποικιών στη Βιρτζίνια, τη Μασσαχουσέτη, τη Νέα Γη και αλλού. 

## Λογοτεχνία
Στη λογοτεχνία, και ειδικά στο δράμα, η Καρολίνεια εποχή έχει συχνά θεωρηθεί ως μια ελαττωμένη συνέχεια των τάσεων των προηγούμενων δύο βασιλειών. Το Καρολίνειο θέατρο αναμφισβήτητα είδε μια πτώση μετά τα κορυφαία επιτεύγματα του Ουίλλιαμ Σαίξπηρ και του Μπεν Τζόνσον, αν και μερικοί διάδοχοι τους, ειδικά ο Φίλιπ Μάσσινγκερ, ο Τζέημς Σίρλεϋ, και ο Τζον Φορντ, συνέχισαν να δημιουργούν ενδιαφέρον, έως και συναρπαστικό θέατρο. Στα πρόσφατα χρόνια οι κωμωδίες του Ρίτσαρντ Μπρόουμ έχουν κερδίσει μια κριτική εκτίμηση. 

Κατηγορία:Ιστορία της Αγγλίας
Κατηγορία:Ιστορικές περίοδοι